5vm4r1ð 3r k0m1ð / 05/2005

Það þykir rosalega flott að geta talað og skrifað „leet speak“, svo ekki sé minnst á að lesa það og skilja. „Leet speak“ er slangur hakkara og übernörda og skilur að venjulega dauðlega menn annars vegar og misskildu tölvusnillingana hins vegar. Þetta slangur er samt ekkert flókið. Það felst í því að skipta út bókstöfum fyrir tölustafi sem líkjast bókstöfunum og/eða skrifa með stórum og litlum stöfum eiTThvAD í ÞeSsa ÁtT. Fyrir forvitna þá stendur leet speak fyrir „elite speak“ eða úrvals orðræða.

Sumt af leet speaki hefur fest rætur í SMS skilaboðum unga fólksins sem miðast þá að styttingu textans frekar en nokkuð annað. Leet Speak er mikið notað í tölvuleikjum, á IRCinu og MSN þar sem það skiptir máli að vera snöggur að skrifa.

Geti maður skrifað svona og lesið þá getur maður þóst vera hakkari. Hakkarar eru til bæði góðir og slæmir. Góðir hakkarar (white-hat) eru þeir sem skemma ekkert og láta vita ef þeir sjá eða rekast á einhverjar öryggisholur í tölvukerfum en slæmir hakkarar (black-hat) nýta sér öryggisholurnar og skemma jafnvel bara ánægjunnar vegna. Ég mælist til þess að þeir sem vilja verða hakkarar fari ekki yfir til myrkraaflanna heldur beri hvítan hatt með stolti.

En það er auðvitað enginn maður með mönnum nema þykjast vera hakkari. Að geta það ekki þýðir að maður sé bara luser (orðið er samsett af „loser“ og „user“).

L8r d00d!

Málfræðireglur leet speak eru einfaldar: það eru engar málfræðireglur! Hins vegar snýst þetta um stafsetningu. Bókstöfum er skipt út fyrir tölustafi (og öfugt) og tölustafir settir inn fyrir orðhluta. A skiptist á við 4, E skiptist á við 3, G verður 9, I og L skiptast á við 1, O skiptist á við 0, S skiptist á við 5, T skiptist á við 7, (U skiptist stundum á við V (og öfugt) sem gæti þá flokkast sem rómverskur tölustafur) og Y skiptist á við 4. Þannig er leet speak skrifað 133t 5p34k.

Einnig eru orð skrifuð eftir framburði og tölustafir notaðir í stað orðhluta. Þannig er „dude“ skrifað d00d, „see you“ verður c u, „forgive“ er 4give (eða 4g1v3), „later“ er l8r og „everyone“ verður every1.

F verður að ph og ph breytist í f –fone í stað „phone“ og phreak í stað „freak“

Einnig breytist ritháttur annarra bókstafa. Pr0n, warez, haxx0r eru „porn“, „wares“ (warez stendur fyrir ólöglegan hugbúnað sem hægt er að ná í á Internetinu – að mér skilst) og „hacker“. Stafvíxl inni í orðum, fleirtölu-s breytist í z og ck verður að xx auk þess sem –er endingin verður að -0r. A verður stundum að @ tákninu og S er skrifað sem $. [email protected] !

Tölvur eru aldrei kallaðar annað en box (boxx0r).

Æfingin skapar meistarann

Svona lítur frétt á www.heimur.is út í 133t sp34k: Ör9jörv4fr4ml31ð4nd1nn 1n73l 09 7ölvufyr1r7æk1ð 40p3n kynn7u í v1kunn1 nýj4 PC 7ölvu 53m 3r 5lá4nd1 lík

M4c M1n1 7ölvunn1 53m 4ppl3 53771 á m4rk4ð í v37ur. Þ3774 k3mur 5v0 53m 3kk1 á óv4r7, 3nd4 h3fur PC 931r1nn lön9um h3rm7 3f71r ým5um nýjun9um 4ppl3. (Örgjörvaframleiðandinn Intel og tölvufyrirtækið Aopen kynntu í vikunni nýja PC tölvu sem er sláandi lík Mac Mini tölvunni sem Apple setti á markað í vetur. Þetta kemur svo sem ekki á óvart, enda hefur PC geirinn löngum hermt eftir ýmsum nýjungum Apple.)

Til að æfa sig er hægt að vafra um á netinu með „The l33t Surfer“, vefsíðu sem sýnir aðrar vefsíður í leet speak. Slóðin er: http://0pointer.de/lennart/l33t/

Nú 3r vm @ð 93r4 @ð æf4 s19 í 133t 5p34k phyr1r næ[email protected] v3tur þ3894r m4ður s1tur phyr1r [email protected] tölvuboxxorið í myrkr1nu. Btw, 3f þú g3tur l351ð þ[email protected] þá 3rtu ú[email protected]ður úr l33t 5peak 5kó1a n3tstjór4ns!

G13ð1139t 5vm4R!